Rikunarita-ORG/Wikinium huggingface dataset:
# Κρατίδια και Ομοσπονδιακές Επικράτειες της Μαλαισίας

Η **Μαλαισία** διαιρείται σε 13 κρατίδια και 3 Ομοσπονδιακές Επικράτειες:

Τα κρατίδια και οι Ομοσπονδιακές Επικράτειες της Μαλαισίας

| Κρατίδιο | Σημαία | Έμβλημα | Πρωτεύουσα | Μεγαλύτερη πόλη | Εκτίμηση Πληθυσμού (31-12-2025) | Έκταση (τ.χλμ.) | Μαλαϊκά |
| --- | --- | --- | --- | --- | --- | --- | --- |
| Κελάνταν |  |  | Κότα Μπάρου | 1.913.300 | 15.040 | Kelantan |
| Κεντάχ |  |  | Αλόρ Σετάρ | Σουνγκάι Πετάνι | 2.235.300 | 9.492 | Kedah |
| Μαλάκκα |  |  | Μαλάκκα | 1.055.700 | 1.712 | Malacca |
| Νέγκερι Σεμπιλάν |  |  | Σερεμπάν | 1.248.100 | 6.658 | Negeri Sembilan |
| Ομοσπονδιακή Επικράτεια της Κουάλα Λουμπούρ |  |  | Κουάλα Λουμπούρ | 2.081.700 | 243 | Kuala Lumpur |
| Ομοσπονδιακή Επικράτεια της Λαμπουάν |  |  | Βικτώρια | 101.400 | 92 | Labuan |
| Ομοσπονδιακή Επικράτεια της Πουτρατζάγια |  |  | Πουτρατζάγια | 120.900 | 49 | Puntrajaya |
| Παχάνγκ |  |  | Κουάνταν | 1.683.100 | 35.965 | Pahang |
| Πενάνγκ |  |  | Τζώρτζταουν | Σέμπερανγκ Περάι | 1.808.600 | 1.049 | Penang |
| Περάκ |  |  | Ίπο | 2.582.900 | 21.146 | Perak |
| Περλίς |  |  | Κάνγκαρ | 298.600 | 819 | Perlis |
| Σαμπάχ |  |  | Κότα Κιναμπάλου | 3.769.000 | 73.621 | Sabah |
| Σαράουακ |  |  | Κούτσινγκ | 2.537.200 | 124.450 | Sarawak |
| Σελάνγκορ |  |  | Σα Αλάμ | Πεταλίνγκ Τζάγια | 7.430.500 | 7.951 | Selangor |
| Τερενγκάνου |  |  | Κουάλα Τερενγκάνου | 1.250.600 | 12.958 | Terangganu |
| Τζοχόρ |  |  | Τζοχόρ Μπάχρου | 4.217.600 | 19.166 | Johor Bahru |

## Παραπομπές
# Παγκόσμιο Κύπελλο Κρίκετ

Το **Παγκόσμιο Κύπελλο Κρίκετ** αποτελεί διεθνή διοργάνωση του κρίκετ. Διοργανώνεται από το Διεθνές Συμβούλιο του Κρίκετ (ICC).
Η Ινδία και το Πακιστάν διοργάνωσαν το Παγκόσμιο Κύπελλο του 1987, την πρώτη χρονιά που διεξήχθη εκτός Αγγλίας. Η Αυστραλία κατέκτησε τον τίτλο, επικρατώντας της Αγγλίας.
Το Παγκόσμιο Κύπελλο του 2011 στους άνδρες διεξήχθη σε Ινδία, Μπανγκλαντές και Σρι Λάνκα από τις 19 Φεβρουαρίου μέχρι και τις 2 Απριλίου 2011. Τον τίτλο κατέκτησε για δεύτερη φορά η Ινδία. Στην επόμενη διοργάνωση του 2015 τον τίτλο κατέκτησε η Αυστραλία. Η Αγγλία κατέκτησε τον πρώτο της τίτλο στη διοργάνωση του 2019.

## Νικητές στα Παγκόσμιο Κύπελλα Κρίκετ ανδρών

| Έτος | Διοργανώτρια χώρα | Νικήτρια ομάδα | Δεύτερη | Αποτέλεσμα τελικού |
| --- | --- | --- | --- | --- |
| 1975 | Αγγλία | Δυτικές Ινδίες | Αυστραλία | 17 runs |
| 1979 | Αγγλία | Δυτικές Ινδίες | Αγγλία | 92 runs |
| 1983 | Αγγλία | Ινδία | Δυτικές Ινδίες | 43 runs |
| 1987 | Ινδία/Πακιστάν | Αυστραλία | Αγγλία | 7 runs |
| 1992 | Αυστραλία/Νέα Ζηλανδία | Πακιστάν | Αγγλία | 22 runs |
| 1996 | Ινδία/Πακιστάν/Σρι Λάνκα | Σρι Λάνκα | Αυστραλία | 7 runs |
| 1999 | Αγγλία | Αυστραλία | Πακιστάν | 8 runs |
| 2003 | Νότια Αφρική | Αυστραλία | Ινδία | 125 runs |
| 2007 | Δυτικές Ινδίες | Αυστραλία | Σρι Λάνκα | 53 runs |
| 2011 | Ινδία/Μπανγκλαντές/Σρι Λάνκα | Ινδία | Σρι Λάνκα | 6 wickets |
| 2015 | Αυστραλία/Νέα Ζηλανδία | Αυστραλία | Νέα Ζηλανδία | 7 wickets |
| 2019 | Αγγλία / Ουαλία | Αγγλία | Νέα Ζηλανδία | 241 (50 overs) 15/0 (Super Over)
Η Αγγλία νίκησε με super over πετυχαίνοντας περισσότερα boundaries (26–17) |
| 2023 | Ινδία | Αυστραλία | Ινδία | 6 wickets |

## Δείτε επίσης

* Παγκόσμιο κύπελλο κρίκετ γυναικών

## Παραπομπές

## Εξωτερικοί σύνδεσμοι

* Επίσημος ιστότοπος της ICC
# Λεκάνη απορροής

Η **λεκάνη απορροής** είναι μία περιοχή της επιφάνειας του εδάφους, η οποία κλίνει προς ένα ιδιαίτερο σημείο εκφόρτισης και περικλείεται από τον υδροκρίτη, στην οποία συγκεντρώνονται ατμοσφαιρικά κατακρημνίσματα που στη συνέχεια καταλήγουν σε ένα κεντρικό σύστημα. Αυτό το κεντρικό σύστημα μπορεί να είναι ένα ποτάμι που καταλήγει στη θάλασσα, ένας χείμαρρος ή μία λίμνη, σε ένα κλειστό σύστημα, στην οποία συγκεντρώνεται το νερό και εξατμίζεται ή απορροφάται από το έδαφος.

## Υδροκρίτης

**Υδροκρίτης** είναι η γραμμή που καταδεικνύει τα όρια μιας λεκάνης απορροής που την χωρίζουν από μια γειτονική λεκάνη απορροής, ουσιαστικά το νοητό όριο μεταξύ δύο γειτονικών λεκανών απορροής

## Δείτε επίσης

* Χάσμα απορροής

## Πηγές

* Σχολικό βιβλίο Γεωλογίας-Γεωγραφίας Α' Γυμνασίου εκδ. Διοφαντός, σελ. 59.
# Απόλλων (αποσαφήνιση)

Ο **Απόλλων** ήταν ο θεός της μουσικής και του φωτός σύμφωνα με την αρχαία ελληνική θρησκεία. Αναζητώντας ένα ομώνυμο λήμμα στη βικιπαίδεια πιθανώς να ενδιαφέρεστε για κάτι από τα παρακάτω:

## Αθλητικοί σύλλογοι

* Απόλλων Αθηαίνου
* Απόλλων Αρναίας
* Απόλλων Αρχαίας Κορίνθου
* Απόλλων Απολλώνων
* Απόλλων Αυλών
* Απόλλων Γαστούνης
* Απόλλων Δαφίων
* Απόλλων Διομήδειας
* Απόλλων Δοκιμίου
* Απόλλων Δυτικής Αττικής
* Απόλλων Εγκλυκάδος
* Απόλλων Ευπαλίου
* Απόλλων Ερέτριας
* Απόλλων Ζαγκλιβερίου
* Απόλλων Καλαμαριάς
* Απόλλων Καλαμάτας
* Απόλλων Καλυβίων
* Απόλλων Καλυθιών
* Απόλλων Καναλίων
* Απόλλων Καρδίτσας
* Απόλλων Κρύας Βρύσης
* Απόλλων Λάρισας
* Απόλλων Λεμεσού, αθλητικό σωματείο της Κύπρου.
	+ Απόλλων Λεμεσού (ποδόσφαιρο ανδρών), ποδοσφαιρικό τμήμα του Απόλλων Λεμεσού.
* Απόλλων Λιτοχώρου
* Απόλλων Λυμπιών
* Απόλλων Μακρυχωρίου
* Απόλλων Νέας Λυκογιάννης
* Απόλλων Νέας Υόρκης
* Απόλλων Νευρονερίου
* Απόλλων Ξηροκαμπίου
* Απόλλων Παραλιμνίου
* Απόλλων Πάργας
* Απόλλων Πατρών
* Απόλλων Πεταλιδίου
* Απόλλων Ποντίων Ασπροπύργου
* Απόλλων Πτολεμαΐδας
* Απόλλων Σερρών
* Απόλλων Σμύρνης
* Απόλλων Τυρού
* Απόλλων Χαλανδρίου

## Ναοί

* Ναός Επικούριου Απόλλωνα στις Βάσσες της Φιγάλειας, μνημείο παγκόσμιας κληρονομιάς κατά την UNESCO.

## Κτήρια

* Πύργος Απόλλων, κτήριο στους Αμπελοκήπους στην Αθήνα.

## Τέχνες

* Απόλλων 13, μια κινηματογραφική ταινία.
* Απόλλων με κιθάρα, γλυπτό της αρχαιότητας.
* Επιχείρησις Απόλλων, κινημτογραφική ταινία του Γιώργου Σκαλενάκη.
* Απόλλων και Υάκινθος, όπερα του Μότσαρτ.
* Απόλλων του Στράνγκφορντ
* Απόλλων του Μπελβεντέρε
* Απόλλων Νυμφαγέτης και Νύμφες (Μουσείο του Λούβρου)

## Θέατρα

* Θέατρο Απόλλων (Ερμούπολη)
* Θέατρο Απόλλων Πάτρας

## Εξερεύνηση διαστήματος

* Απόλλων (διαστημικό πρόγραμμα)
* Απόλλων 4
* Απόλλων 5
* Απόλλων 6
* Απόλλων 7
* Απόλλων 8
* Απόλλων 9
* Απόλλων 10
* Απόλλων 11
* Απόλλων 13

## Ουράνια σώματα

* 1862 Απόλλων, αστεροειδής

## Χωριά

* Απόλλωνας Νάξου, παραλιακό χωριό της Νάξου.

## Εφημερίδες

* Απόλλων (εφημερίδα)

|  |  |
| --- | --- |
| Αποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν. Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
# Επιστροφή στο Μέλλον

| Επιστροφή στο Μέλλον |
| --- |
|  |
| Σκηνοθεσία | Ρόμπερτ Ζεμέκις |
| Παραγωγή | Μπομπ Γκέιλ και Νιλ Κάντον |
| Σενάριο | Ρόμπερτ Ζεμέκις και Μπομπ Γκέιλ |
| Πρωταγωνιστές | Κρίστοφερ Λόιντ, Λία Τόμσον, Κρίσπιν Γκλόβερ, Μάικλ Τζ. Φοξ, Τόμας Φ. Γουίλσον, Μαρκ ΜακΚλούρ, Γουέντι Τζο Σπέρμπερ, Τζέιμς Τόλκαν, Νόρμαν Άλντεν, Τζορτζ Ντιτσένζο, Φράνσις Λι ΜακΚέιν, Γουίλ Χέιρ, Τζορτζ Φλάουερ, Μπίλι Ζέιν, Κέισι Σιεμάσκο, Κλόντια Γουέλς, Κόρτνεϊ Γκέινς, Huey Lewis and the News, Τζέισον Χέρβεϊ, Τζέισον Μάριν, Μάγια Μπρούτον, Χιούι Λιούις, J. J. Cohen και Ντόναλντ Φούλιλοβ |
| Ηθοποιοί φωνής | Τσαρλς Λ. Κάμπελ |
| Μουσική | Άλαν Σιλβέστρι |
| Φωτογραφία | Ντιν Κάντι |
| Μοντάζ | Χάρι Κεραμίδας και Άρθουρ Σμιντ |
| Ενδυματολόγος | Ντέμπορα Λιν Σκοτ |
| Εταιρεία παραγωγής | Amblin Entertainment και Universal Studios |
| Διανομή | MOKÉP, Netflix, Universal Studios, Xfinity Streampix και Ivi.ru |
| Πρώτη προβολή | 3  Ιουλίου 1985 (Ηνωμένες Πολιτείες Αμερικής), 18  Δεκεμβρίου 1985 (Σουηδία), 30  Οκτωβρίου 1985 (Γαλλία) και 3  Οκτωβρίου 1985 (Γερμανία) |
| Διάρκεια | 115 λεπτά |
| Προέλευση | Ηνωμένες Πολιτείες Αμερικής |
| Γλώσσα | Αγγλικά |
| Προϋπολογισμός | 19.000.000 δολάριο ΗΠΑ |
| Ακαθάριστα έσοδα | 212.836.762 δολάριο ΗΠΑ και 383.336.762 δολάριο ΗΠΑ |
| Έπεται | Επιστροφή στο Μέλλον 2 |
| Βραβεύσεις | Όσκαρ Καλύτερου μοντάζ ήχου, Εθνικό Συμβούλιο Αναθεώρησης:Καλύτερες Δέκα Ταινίες, βραβείο Χιούγκο καλύτερης δραματικής παρουσίασης, Βραβείο Saturn Καλύτερης Τανίας Επιστημονικής Φαντασίας, Saturn Award for Best Special Effects, Βραβείο Satum καλύτερου ηθοποιού, βραβείο καλύτερης ξενόγλωσσης ταινίας της Ιαπωνικής Ακαδημίας, Νταβίντ ντι Ντονατέλο, Goldene Leinwand, International Film Music Critics Association Awards, Jupiter Award και Βραβεία Young Artist |
|  Σχετικά πολυμέσα |
| δεδομένα () |

Το **Επιστροφή στο Μέλλον** (αγγλικά: *Back to the Future*‎‎) είναι κωμική ταινία επιστημονικής φαντασίας. Προβλήθηκε για πρώτη φορά στις ΗΠΑ στις 3 Ιουλίου 1985. Πρόκειται για το πρώτο κομμάτι της ομώνυμης τριλογίας. Πρωταγωνιστούν ο Μάικλ Τζ. Φοξ και ο Κρίστοφερ Λόιντ.

Το 2007 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Υπόθεση

Ο Μάρτι Μακ Φλάι (Μάικλ Τζέι Φοξ) είναι ένας 17χρονος μαθητής που ζει στο Hill Valley της Καλιφόρνια. Το πρωί της 25ης Οκτωβρίου 1985, ο φίλος του, καθηγητής Έμετ Μπράουν (αναφέρεται ως "Ντοκ", το ρόλο υποδύεται ο Κρίστοφερ Λόιντ) τον καλεί να βρεθεί στις 1:15 τα ξημερώματα στο εμπορικό κέντρο (Twin Pines Mall). Την ίδια μέρα, κατά την επιστροφή του από το σχολείο, βρίσκει το αυτοκίνητο του πατέρα του τρακαρισμένο, καταστρέφοντας τα σχέδια του να περάσει το σαββατοκύριακο με την κοπέλα του Τζένιφερ (Claudia Wells).Το αυτοκίνητο το τράκαρε ο νταής προϊστάμενος του πατέρα του Μάρτι, Μπιφ Τάνεν (Τόμας
Εφ Γουίλσον), ο οποίος θα σταθεί πολλές φορές εμπόδιο στις περιπέτειες του Μάρτι και του Ντοκ....

## Δείτε επίσης

* Κατάλογος των καλύτερων ταινιών

## Παραπομπές
# Εθνική Κουβέιτ (ποδόσφαιρο ανδρών)

Κουβέιτ|  |
| Χώρα/περιοχή που εκπροσωπεί | Κουβέιτ |
| Ομοσπονδία | Ποδοσφαιρική Ομοσπονδία Κουβέιτ |
| Συνομοσπονδία | AFC |
| Επιμέρους συνομοσπονδία | WAFF |
| Στάδιο έδρας | Διεθνές Στάδιο Τζαμπέρ Αλ Αχμάντ |
| Κωδικός ΦΙΦΑ | KUW |
| Ιστότοπος | Επίσημος ιστότοπος |
|  |
|

|  |  |
| --- | --- |
|

**Πρώτη εμφάνιση** |

**Δεύτ. εμφάνιση** |

 |
|  |
| Πρώτος αγώνας |
|  Κουβέιτ 2–2 Λιβύη  (Μαρόκο, 3 Σεπτεμβρίου 1961) |
| Ευρύτερη νίκη |
|  Κουβέιτ 20–0 Μπουτάν  (Πόλη του Κουβέιτ, 14 Φεβρουαρίου 2000) |
| Ευρύτερη ήττα |
|  ΗΑΔ 8–0 Κουβέιτ  (Μαρόκο, 4 Σεπτεμβρίου 1961)  Πορτογαλία 8–0 Κουβέιτ  (Λεϊρία, Πορτογαλία, 19 Νοεμβρίου 2003) |
| Παγκόσμιο Κύπελλο |
| Συμμετοχές | 1 (*Πρώτη συμμ. 1982*) |
| Καλύτερη θέση | Φάση των ομίλων, 1982 |
| Ασιατικό Κύπελλο |
| Συμμετοχές | 10 (*Πρώτη συμμ. 1972*) |
| Καλύτερη θέση | Νικήτρια, 1980 |
|  Πολυμέσα σχετικά με την ομάδα |
| δεδομένα () |

Η **εθνική ομάδα ποδοσφαίρου του Κουβέιτ** εκπροσωπεί το Κουβέιτ στις διεθνείς ποδοσφαιρικές διοργανώσεις. Τελεί υπό τον έλεγχο Ποδοσφαιρικής Ομοσπονδίας Κουβέιτ (KFA).

## Ιστορία

Η πρώτη συμμετοχή σε τελική φάση του Παγκοσμίου Κυπέλλου ήταν το 1982, όπου έφερε μία ισοπαλία με την Τσεχοσλοβακία αλλά έχασε από Αγγλία και Γαλλία. Στο Ασιατικό Κύπελλο Εθνών Ποδοσφαίρου έφτασε στον τελικό του 1976 και κατέκτησε το τρόπαιο το 1980.

Η νίκη της Εθνικής Κουβέιτ επί του Μπουτάν το 2000 με 20–0 ήταν, μέχρι εκείνη τη χρονιά, η μεγαλύτερη νίκη στην ιστορία του διεθνούς ποδοσφαίρου. Το ρεκόρ τερματίστηκε το 2001, όταν η Εθνική Αυστραλίας (ποδόσφαιρο ανδρών) κέρδισε την Τόνγκα με 22–0.

## Στάδιο

Έδρα της εθνικής ομάδας είναι το Διεθνές Στάδιο Τζαμπέρ Αλ Αχμάντ, χωρητικότητας 65.000 θεατών, που βρίσκεται στην πρωτεύουσα Πόλη του Κουβέιτ.

## Παραπομπές

## Εξωτερικοί σύνδεσμοι

* Official Kuwait Football Site
* Official Fans Forum Site
# Σαν Αντόνιο

| Σαν Αντόνιο, Τέξας  San Antonio, Texas |
| --- |
|  |
|

|  |  |
| --- | --- |
|  Σημαία |  Σφραγίδα |
|  Έμβλημα |

 |
| Σαν Αντόνιο
29°25′30″N 98°29′38″W |
|  |
| Χώρα |  ΗΠΑ |
| Πολιτεία | Τέξας |
| Διοικητική υπαγωγή | Κομητεία Μπέξαρ |
| Ίδρυση | 1718 |
| Διοίκηση |
|  • Mayor of San Antonio | Ρον Νίρεμπεργκ (Α) |
|  • Μέλος του/της | Δίκτυο Δημιουργικών Πόλεων Οργανισμός Πόλεων Παγκόσμιας Κληρονομιάς GovAI Coalition |
| Έκταση | 1,307.00 km² |
| Υψόμετρο | 198μ. |
| Πληθυσμός | 1.581.730 |
| Ταχ. κωδ. | 78201, 78202, 78203, 78204, 78205, 78206, 78207, 78208, 78209, 78210, 78211, 78212, 78213, 78214, 78215, 78216, 78217, 78218, 78219, 78220, 78221, 78222, 78223, 78224, 78225, 78226, 78227, 78228, 78229, 78230, 78231, 78232, 78233, 78235, 78237, 78238, 78239, 78240, 78241, 78242, 78243, 78244, 78245, 78246, 78247, 78248, 78249, 78250, 78251, 78252, 78253, 78254, 78255, 78256, 78257, 78258, 78259, 78260, 78261, 78263, 78264, 78265, 78266, 78268, 78269, 78270, 78278, 78279, 78280, 78283, 78284, 78285, 78288, 78289, 78291, 78292, 78293, 78294, 78295, 78296, 78297, 78298 και 78299 |
| Τηλ. κωδ. | 210 |
| Ζώνη ώρας | Κεντρική Ζώνη Ώρας |
| Ιστότοπος | Επίσημος ιστότοπος |
|  Σχετικά πολυμέσα |
|

To **Σαν Αντόνιο** (αγγλικά: **San Antonio, Texas**), είναι πόλη των ΗΠΑ, και η δεύτερη μεγαλύτερη πόλη στην αμερικανική πολιτεία του Τέξας. Με πληθυσμό 1.581.730 κατοίκους (σύμφωνα με εκτιμήσεις για το 2021), το Σαν Αντόνιο, καθίσταται ως η 7η μεγαλύτερη πόλη στις Ηνωμένες Πολιτείες.

Ο πληθυσμός της μητροπολιτικής περιοχής του Σαν Αντόνιο, ανέρχεται σε 2.628.120 κατοίκους (σύμφωνα με εκτιμήσεις για το 2021). Η πόλη του Σαν Αντόνιο, ιδρύθηκε το 1718 από μια Ισπανική αποστολή, και κατοικήθηκε ως πόλη το 1731.

Γεωγραφικά η πόλη, βρίσκεται περίπου στο κέντρο της πολιτείας του Τέξας και στα νότια των Η.Π.Α..

## Ονομασία

Η πόλη ονομάζεται Σαν Αντόνιο από τον καθολικό Άγιο Αντώνιο της Πάντοβα. Πήρε το όνομα αυτό όταν μια ισπανική ιεραποστολή σταμάτησε στο συγκεκριμένο σημείο στις 13 Ιουνίου (ημέρα που γιορτάζεται ο Άγιος) του 1691. Το ίδιο όνομα φέρει και το ποτάμι που διασχίζει το κέντρο της πόλης.

## Αξιοθέατα

Το Φρούριο του Άλαμο είναι το σήμα κατατεθέν της πόλης αλλά και της πολιτείας του Τέξας, μιας και έπαιξε καθοριστικό ρόλο στην Τεξανή επανάσταση. Το Εθνικό Ιστορικό Πάρκο των Ιεραποστολών, όπου διατηρούνται 4 ισπανικά κτίρια ιεραποστολής διάσπαρτα στη περιφέρεια του Σαν Αντόνιο, μαζί με το Άλαμο αποτελούσαν το βορειότερο άκρο των ισπανικών αποικιών στην Αμερική. Το Εθνικό Ιστορικό Πάρκο των Ιεραποστολών αποτελεί από το 2015 μνημείο παγκόσμιας κληρονομιάς της UNESCO.

Υπάρχουν επίσης το Σαλούν και το Μουσείο Μπάκχορν, το Ινστιτούτο πολιτισμού του Τέξας και το Μουσείο Γουάιτ, όπου υπάρχουν ως εκθέματα δεινόσαυρος, αιγυπτιακή μούμια και τέχνη σε βράχο ηλικίας 8000 χρόνων. Τέλος ο επιβλητικότατος Καθεδρικός Ναός του Σαν Φερνάντο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Σαν Αντόνιο στο Wikimedia Commons
* Επίσημη ιστοσελίδα της πόλης του Σαν Αντόνιο
* Τουριστικός οδηγός του Σαν Αντόνιο (ελληνικά)
# Διαστημόπλοιο

Διαστημικό σκάφος Σογιούζ
**Διαστημόπλοιο** είναι ένα επανδρωμένο ή μη σκάφος (ή συσκευή) το οποίο έχει σχεδιαστεί να ταξιδεύει στο διάστημα.

## Εφαρμογές - Χρήσεις

* επιστημονική έρευνα (μετεωρολογία, μελέτη Γης, αστρονομικές παρατηρήσεις και άλλες),
* εμπορική (τηλεπικοινωνίες, συστήματα προσδιορισμού θέσης)
* στρατιωτική (κατασκοπεία)
* μεταφορά ανθρώπων ή φορτίων.
* τουρισμός

## Ιστορία

Ο Σπούτνικ (Спутник-1, Sputnik 1) ήταν η πρώτη διαστημοσυσκευή που έθεσε ο άνθρωπος σε τροχιά γύρω από τη Γη. Εκτοξεύθηκε από τη Σοβιετική Ένωση στις 4 Οκτωβρίου 1957 και σηματοδότησε την έναρξη της Διαστημικής Εποχής καθώς έδρασε καταλυτικά για νέες πολιτικές,στρατιωτικές,τεχνολογικές και επιστημονικές εξελίξεις.

## Παραπομπές
# Άμεση ξένη επένδυση

**Άμεση Ξένη Επένδυση** (*Foreign Direct Investment*) ονομάζεται η μακροπρόθεσμη επένδυση σε επιχείρηση της εγχώριας αγοράς από επενδυτή (φυσικό ή νομικό πρόσωπο) του οποίου η έδρα βρίσκεται στην αγορά ξένης χώρας. Η επένδυση γίνεται με πρωταρχικό στόχο την δυνατότητα ελέγχου στο management της εγχώριας επιχείρησης, από αυτή που πραγματοποιεί την επένδυση. Για να επιτευχτεί αυτό είναι αναγκαία η διακράτηση ποσοστού ίσο με το 10% του μετοχικού κεφαλαίου. Η εταιρεία που αναλαμβάνει την επένδυση ουσιαστικά αποκτά θυγατρική εταιρεία.

* Νέα επένδυση (greenfield investment)
* Συγχώνευση και εξαγορά (mergers and acquisitions)
# Άγγλοι

Άγγλοι| **English people** |
| --- |
|  |
| Συνολικός πληθυσμός |
| 80–100 εκατομμύρια παγκοσμίως |
| Περιοχές με σημαντικούς πληθυσμούς |
| Ηνωμένο Βασίλειο ! Ηνωμένο Βασίλειο | 37.6 εκ |
| Ηνωμένες Πολιτείες ! Ηνωμένες Πολιτείες | 50 εκ |
| Αυστραλία ! Αυστραλία | 7.8 εκ |
| Καναδάς ! Καναδάς | 6.3 εκ. |
| Νέα Ζηλανδία ! Νέα Ζηλανδία | 1.6 εκ. |
| Γλώσσες |
| Αγγλικά |
| Θρησκεία |
| Χριστιανοί (Αγγλικανική Εκκλησία, προτεστάντες), άθεοι |
| Σχετιζόμενες εθνικές ομάδες |
| Γερμανοί, Κέλτες, λοιπές εθνοτικές ομάδες της Μ. Βρετανίας |

Οι **Άγγλοι** (αγγλικά: *English people*‎‎) είναι εθνοτική ομάδα που κατοικεί στη Μεγάλη Βρετανία και μιλά την αγγλική γλώσσα. Προέρχονται από γερμανικό φύλο που έφτασε στη Βρετανία τον 5ο αιώνα και αναμείχθηκε με τους εγχώριους πληθυσμούς (Κέλτες κ.α.).

Η Αγγλία είναι το μεγαλύτερο και το πιο πολυπληθές από τα 5 κρατίδια που συγκροτούν το Ηνωμένο Βασίλειο, με την πλειονότητα των εκεί κατοίκων να είναι Βρετανοί πολίτες.

Οι Άγγλοι προέρχονται από δύο κύριες ιστορικές πληθυσμιακές ομάδες - τους προηγούμενους Κέλτες Βρετανούς (ή Brythons) και τις γερμανικές φυλές που εγκαταστάθηκαν στη Βρετανία μετά την απόσυρση των Ρωμαίων. Συλλογικά γνωστοί ως Αγγλοσάξονες, ίδρυσαν το αρχαίο αγγλογαλλικό Βασίλειο από τις αρχές του 10ου αιώνα, ως απάντηση στην εισβολή και τον μικρό οικισμό των Δανών που ξεκίνησε στα τέλη του 9ου αιώνα. Ακολούθησε η Νορμανδική κατάκτηση και ο περιορισμένος διακανονισμός των αγγλονορμανδών στην Αγγλία τον τελευταίο 11ο αιώνα. Στις Πράξεις της Ένωσης 1707, το Βασίλειο της Αγγλίας και το Βασίλειο της Σκωτίας συγχωνεύθηκαν για να γίνουν το Βασίλειο της Μεγάλης Βρετανίας. Με την πάροδο του χρόνου, τα αγγλικά έθιμα και η ταυτότητα έχουν αρκετά ευθυγραμμιστεί με τα βρετανικά έθιμα και την ταυτότητα γενικά.

Ο αγγλικός λαός είναι η πηγή της αγγλικής γλώσσας, του συστήματος Westminster, του συστήματος κοινής νομοθεσίας και πολλών σημαντικών αθλημάτων όπως το κρίκετ, το ποδόσφαιρο, το ράγκμπι, το πρωτάθλημα ράγκμπι και το τένις. Αυτά και άλλα αγγλικά πολιτισμικά χαρακτηριστικά έχουν εξαπλωθεί σε όλο τον κόσμο, εν μέρει ως αποτέλεσμα της πρώην Βρετανικής Αυτοκρατορίας.

## Εξωτερικοί σύνδεσμοι

* Πολυμέσα σχετικά με το θέμα  Άγγλοι στο Wikimedia Commons
# Πολιτικό φάσμα

Μια από τις διάφορες εκδοχές διδιάστατης απεικόνισης του πολιτικού φάσματος. Κάθετος άξονας ΙΣΟΤΗΤΑ, οριζόντιος άξονας ΕΛΕΥΘΕΡΙΑ. Διαγώνια βρίσκεται ο άξονας ΑΡΙΣΤΕΡΑ-ΔΕΞΙΑ.
Μια δεύτερη εκδοχή του πολιτικού φάσματος η οποία βασίζεται στη θεωρία των πετάλων
**Πολιτικό φάσμα** είναι ο τρόπος με τον οποίο απεικονίζεται το σύνολο των πολιτικών πεποιθήσεων, τοποθετώντας τις σε ένα διάγραμμα ενός ή περισσότερων αξόνων, που συμβολίζουν ανεξάρτητες πολιτικές μεταβλητές. Η πιο συνηθισμένη μέθοδος είναι ο οριζόντιος άξονας δεξιάς-αριστεράς, εμπνευσμένος από τον τρόπο διανομής εδρών κατά την Γαλλική Επανάσταση. Σύμφωνα με αυτή την λογική δύο διαστάσεων, ο Κομμουνισμός και ο Σοσιαλισμός παραδοσιακά τοποθετούνται κοντά στο αριστερό άκρο, σε αντίθεση με τον Φασισμό και τον Συντηρητισμό στο δεξιό. Ο όρος Φιλελευθερισμός (liberalism), καθώς χρησιμοποιήθηκε ιστορικά με διάφορες σημασίες που αντιστοιχούν άλλοτε σε αριστερές (ή/και προοδευτικές/ριζοσπαστικές) και άλλοτε σε δεξιές (ή/και συντηρητικές) πεποιθήσεις, τοποθετείται συνήθως συνοδευόμενος από επιπλέον προσδιορισμό («κοινωνικός φιλελευθερισμός», «συντηρητικός φιλελευθερισμός», κ.ο.κ.).

Ερευνητές έχουν τονίσει ότι ο οριζόντιος άξονας είναι συχνά ανεπαρκής για να απεικονίσει σωστά το σύνολο των πολιτικών πεποιθήσεων και συχνά εμπεριέχεται και επιπρόσθετος κάθετος άξονας. Με αυτή τη λογική, σε ένα φάσμα δύο διαστάσεων, υπάρχει μεγαλύτερη ευχέρεια επιλογής θέσεων καθώς υπολογίζονται και οι θέσεις κάθε πολιτικής παράταξης σε επί μέρους θέματα, όπως η οικονομία και η κοινωνική πρόνοια.

## Πηγές

* Yves Meny: *Συγκριτική Πολιτική*, Εκδόσεις Παπαζήση
# Μητροπολιτική Περιοχή της Βομβάης

Η **Μητροπολιτική Περιοχή της Βομβάης** (MMR) είναι μητροπολιτική περιοχή στην πολιτεία της Μαχαράστρα, που αποτελείται από την πρωτεύουσα Βομβάη και δορυφορικές πόλεις. Έχοντας ανάπτυξη σε μια περίοδο περίπου 20 ετών, αποτελείται από εννέα δημοτικές επιχειρήσεις και δεκαπέντε μικρότερα δημοτικά συμβούλια. Ολόκληρη η περιοχή εποπτεύεται από την Αρχή Ανάπτυξης της Μητροπολιτικής Περιοχής της Βομβάης (ΑΑΜΠΒ), κυβερνητικός οργανισμός της πολιτείας της Μαχαράστρα που είναι επιφορτισμένος με την σχεδιασμό, την ανάπτυξη, τις μεταφορές και τη στέγαση στην περιοχή.

Η ΑΑΜΠΒ ιδρύθηκε για να αντιμετωπίσει τις προκλήσεις στο σχεδιασμό και την ανάπτυξη ολοκληρωμένων υποδομών για την μητροπολιτική περιοχή. Οι περιοχές εκτός την Μπριχάν Μουμπάι (Ευρύτερη Βομβάη) και Νάβι Μουμπάι στερούνται οργανωμένης ανάπτυξης. Η Νάβι Μουμπάι που αναπτύχθηκε ως μια από τις μεγαλύτερες σχεδιασμένες πόλεις στον κόσμο, προωθείται από μια κυβερνητική επιχείριση της πολιτείας της Μαχαράστρα, την Αστική και Βιομηχανική Εταιρεία Ανάπτυξης (ΑΒΕΑ).

Η περιοχή έχει προβλήματα που σχετίζονται με την άναρχη και παράνομη ανάπτυξη, ως αποτέλεσμα της ραγδαίας αστικοποίησης. Χωριά κατά μήκος της εθνικής οδού NH3 στη ταλούκα Μπιουάντι είναι παραδείγματα γρήγορων εξελίξεων στην περιοχή, με μερικές από τις μεγαλύτερες ζώνες αποθήκευσης στην Ινδία. Κυβερνητικές υπηρεσίες όπως ο Αστικός Σχεδιαστής και ο Συλλέκτης του Θάνε είχαν προκλήσεις στην αντιμετώπιση της ανοργάνωτης ανάπτυξης.

Χάρτης της Μητροπολιτικής Περιοχής της Βομβάης
Η περιοχή έχει έκταση 4.355 τ.χλμ. και πληθυσμό 20.748.395 κατοίκων είναι από τις πιο πολυπληθείς μητροπολιτικές περιοχές στον κόσμο.

## Δημοτικές επιχειρήσεις

1. Βομβάη
2. Θάνε
3. Καλιάν-Ντομπιβάλι
4. Νάβι Μουμπάι
5. Μίρα-Μπαγιαντάρ
6. Μπιβάντι-Νιζαμπούρ
7. Ουλχασναγκάρ
8. Βασάι-Βιράρ
9. Πάνβελ

## Δημοτικά Συμβούλια

1. Κουλγκαόν-Μπαντλαπούρ
2. Ουράν
3. Αλιμπάουγκ
4. Πεν
5. Μαθεράν
6. Καρτζάτ
7. Χοπόλι
8. Παλγκάρ
9. Αμπαρνάθ

## Περιοχές

1. Βομβάη (ολόκληρη)
2. Προαστική Βομβάη (ολόκληρη)
3. Θάνε (ολόκληρη)
4. Παλγκάρ (εν μέρη)
5. Ραϊγκάντ (εν μέρει)

## Δείτε επίσης

* Μητροπολιτική Περιοχή της Καλκούτας
* Κατάλογος μητροπολιτικών περιοχών της Ασίας ανά πληθυσμό

## Παραπομπές

## Εξωτερικοί σύνδεσμοι

* Κατάλογος πόλεων της MMRDA
* Ονόματα του Σιδηροδρομικού Σταθμού της Βομβάης Αρχειοθετήθηκε 2021-12-02 στο Wayback Machine.
* Αρχή Ανάπτυξης της Μητροπολιτικής Περιοχής της Βομβάης
# Μπανγκαλόρ

| Μπανγκαλόρ |
| --- |
|  |
| Μπανγκαλόρ
12°58′45″N 77°35′29″E |
|  |
| Χώρα | Ινδία |
| Διοικητική υπαγωγή | Bengaluru Urban district |
| Ίδρυση | 1537 |
| Έκταση | 741 km² |
| Υψόμετρο | 920 μέτρα |
| Πληθυσμός | 12.327.000 (2020) |
| Ταχ. κωδ. | 560000–560107 |
| Τηλ. κωδ. | 80 |
| Ζώνη ώρας | UTC+05:30 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Μπανγκαλόρ** (αγγλικά: *Bangalore*, προφέρεται: [bæŋɡəˈlɔːr], *Bengaluru*, προφέρεται: [ˈbeŋɡəɭuːɾu] ( ακούστε)) είναι η πρωτεύουσα της ινδικής ομόσπονδης πολιτείας Καρνάτακα. Η πόλη έχει κτιστεί στο οροπέδιο Ντεκάν, το κεντρικό τμήμα της νότιας Ινδίας. Η Μπανγκαλόρ η τρίτη πιο πολυπληθής πόλη της Ινδίας, με 8.425.970 κατοίκους το 2011, και πέμπτη μεγαλύτερη όσον αφορά τη μητροπολιτική περιοχή. Η πόλη αναπτύσσεται στα πρότυπα των μεγάλων πόλεων της Αμερικής, με πολλούς ουρανοξύστες να δεσπόζουν στη πόλη. Είναι η δεύτερη ταχύτερα αναπτυσσόμενη πόλη της Ινδίας.

Η Μπανγκαλόρ θεωρείται η κοιτίδα της υψηλής τεχνολογίας της Ινδίας, καθώς επιστήμονες από όλη τη χώρα έρχονται στη πόλη για να εργαστούν σε αυτό το τομέα. Η πόλη φιλοξενεί πολλές επιχειρήσεις που όχι μόνο έχουν τεχνογνωσία στο τομέα της πληροφορικής και του λογισμικού, αλλά την εξάγουν στο εξωτερικό. Στη πόλη υπάρχουν επίσης και βαριές βιομηχανίες, βιομηχανίες τηλεπικοινωνιών, αεροναυπηγικής και βιομηχανίες όπλων. Στη πόλη βρίσκονται πολλά πανεπιστήμια και κέντρα έρευνας.

## Παραπομπές

## Εξωτερικοί σύνδεσμοι

* Επίσημος ιστότοπος
# Άπω δυτική αναπτυξιακή περιοχή (Νεπάλ)

Η **Άπω δυτική αναπτυξιακή περιοχή** (Νεπαλ.: सुदुर पस्चिमान्चल), είναι μία από τις 5 αναπτυξιακές περιοχές του Νεπάλ. Πρωτεύουσα είναι η Ντιπαγιάλ.

## Ζώνες

* Σέτι (Ντιπαγιάλ)
* Μαχακάλι (Μαχεντραναγκάρ)

## Συνοικίες

### Σέτι

Συνοικίες του Σέτι
* Ατσκάμ
* Μπατζχάγκ
* Μπατζούρα
* Δότι
* Καϊλάλι

### Μαχακάλι

Συνοικίες του Μαχακάλι
* Μαϊτάντι
* Δαδελδούρα
* Νταρτσούλα
* Καντσανπούρ